	[image: image1.jpg]



	[image: image1.jpg]ΕΦΟΡΕΙΑ ΑΡΧΑΙΟΤΗΤΩΝ ΛΑΡΙΣΑΣ

ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ



Λάρισα 29 Ιουλίου 2020
ΔΕΛΤΙΟ ΤΥΠΟΥ
Πανσέληνος Αυγούστου 2020
στο κάστρο Μελιβοίας
με την παράσταση «Τα Αγάλματα Περιμένουν»

Η Εφορεία Αρχαιοτήτων Λάρισας συμμετέχει στις εκδηλώσεις του Υπουργείου Πολιτισμού για την Πανσέληνο Αυγούστου 2020. Στο πλαίσιο αυτό διοργανώνει τη Δευτέρα 3 Αυγούστου και ώρα 21.00, σε συνεργασία με το Θεσσαλικό Θέατρο και τον Δήμο Αγιάς, θεατρική παράσταση στο Κάστρο Μελιβοίας στη Βελίκα Αγιάς, με το έργο του Ανδρέα Φλουράκη «Τα Αγάλματα Περιμένουν» σε σκηνοθεσία Κυριακής Σπανού. Η παράσταση που θα απολαύσουμε κάτω από το φως του αυγουστιάτικου φεγγαριού, πραγματεύεται το ερώτημα «τι θα σώζαμε σήμερα σε περίοδο κινδύνου;» και είναι εμπνευσμένη από την επιχείρηση απόκρυψης των αρχαιοτήτων όλων των Μουσείων της χώρας το 1940.
Ο Δήμος Αγιάς θα διαθέσει λεωφορείο για τα άτομα που χρειάζονται διευκόλυνση στη μετακίνησή τους, με ώρα αναχώρησης 19.30 από τη θέση Πλατάνια Βελίκας.
Είσοδος για το κοινό δωρεάν.

Λόγω εφαρμογής των μέτρων πρόληψης κατά της πανδημίας, ο αριθμός των θεατών θα είναι περιορισμένος, γι’ αυτό είναι απαραίτητη η κράτηση θέσεων στα γραφεία του Θεσσαλικού Θεάτρου (τηλ. 2410 621209 και 2410 624086).
Εφορεία Αρχαιοτήτων Λάρισας - Διαχρονικό Μουσείο Λάρισας

τηλ. 2413 508200, fax 2410 627935, email efalar@culture.gr, web larisa.culture.gr

